बिहार के मध्य भाग में स्थिति एकरा के कई गो मेन रेल लाइन सभ से जोड़े ले। ज्यादातर इलाका पुरूब मध्य रेल के अंतर्गत आवे ला। देस के राजधानी दिल्ली आ पूरबी भारत के सभसे महत्व के शहर कलकत्ता दुनों से ई जुड़ल बाटे; दिल्ली-हाबड़ा लाइन बिहार के गया से हो के गुजरे ले। एकरे अलावा दिल्ली से गौहाटी के जाए वाला रूट जे पूर्वोतर भारत से जोड़े ला बिहार से हो के गुजरे ला। राजधानी के पटना जंक्शन रेलवे इस्टेशन कुछ सभसे ब्यस्त टीशन सभ में गिनल जाला आ एकरे अलावा एहिजा दानापुर आ राजेंद्रनगर नियर टीशन एकर लोड कम करे खातिर बाने। इहाँ से बंबई आ दक्खिन भारत के अउरी मुख्य शहरन खातिर डेली रेलगाड़ी चले लीं।